Document ID: 31981R3582

KOMISSION ASETUS (ETY) N:o 3582/81,
annettu 14 päivänä joulukuuta 1981,
kolmannessa maassa erityistuontikohtelun saavien naudanliha-alan tuotteiden viennin avustamisjärjestelmän soveltamista koskevista yksityiskohtaisista säännöistä annetun asetuksen (ETY) N:o 2973/79 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(), sellaisena kuin se on viimeksi muutettuna Kreikan liittymisasiakirjalla, ja erityisesti sen 15 artiklan 2 kohdan,
ottaa huomioon kolmannessa maassa erityistuontikohtelun saavien maataloustuotteiden viennin avustamisesta 20 päivänä joulukuuta 1979 annetun neuvoston asetuksen (ETY) N:o 2931/79() ja erityisesti sen 1 artiklan 2 kohdan,
sekä katsoo, että
komission asetuksessa (ETY) N:o 2973/79(), sellaisena kuin se on viimeksi muutettuna asetuksella (ETY) N:o 2377/80(), vahvistetaan asetuksen (ETY) N:o 2931/79 soveltamista koskevat yksityiskohtaiset säännöt,
Amerikan yhdysvallat voi soveltaa erityiskohtelua 5 000:n yhteisöstä peräisin olevan ja tietyt edellytykset täyttävän naudanlihatonnin vuosittaiseen tuontiin; saadun kokemuksen perusteella vaikuttaa tarpeelliselta jakaa tämä määrä neljään neljännesvuosittaiseen erään,
komission asetuksessa (ETY) N:o 77/81() säädetään, että vientitodistushakemukset tammikuuta 1982 varten voidaan jättää 16 päivästä joulukuuta 1981; tämä säännös on tarpeen kumota suunnitellun uuden järjestelmän ottamiseksi huomioon, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 2973/79 1 artiklan 1 kohtaan alakohta seuraavasti:
"Tämä määrä jaetaan neljään osaan, joista kolme ensimmäistä, jotka saavat olla enintään 1 250 tonnia, on vietävä kunkin vuoden kolmena ensimmäisenä neljänneksenä. Komissio vahvistaa jäännöksen, joka on vietävä viimeisen vuosineljänneksen aikana."
2 artikla
Kumotaan asetuksen (ETY) N:o 77/81 2 artiklan kolmas alakohta.
3 artikla
Tämä asetus tulee voimaan 1 päivänä tammikuuta 1982.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä joulukuuta 1981.

Labels: 3
17
18